## Odluka o uvjetima uz koje domaće fizičke osobe mogu iz Republike Hrvatske iznositi čekove i druge vrijednosne papire koji glase na stranu valutu u putničkom prometu s inozemstvom

### NN 107/1993 (30.11.1993.), Odluka o uvjetima uz koje domaće fizičke osobe mogu iz Republike Hrvatske iznositi čekove i druge vrijednosne papire koji glase na stranu valutu u putničkom prometu s inozemstvom

# NARODNA BANKA HRVATSKE

Na temelju članka 74. Zakona o osnovama deviznog sustava, deviznog poslovanja
i prometu zlata ("Narodne novine", br. 91A/93) i članka 67. stavak
1. točke 23) Zakona o Narodnoj banci Hrvatske ("Narodne novine",
br. 74/92, 26/93, 79l93), Savjet Narodne banke Hrvatske na sjednici održanoj
29. studenoga 1993. godine donio je

## ODLUKU

### o uvjetima uz koje domaće fizičke osobe mogu iz Republike Hrvatske iznositi čekove i druge vrijednosne papire koji glase na stranu valutu u putničkom prometu s inozemstvom

I.

U okviru svote od 2.000 njemačkih maraka koje domaće fizičke osobe,
kao devizu, mogu iznositi iz Republike Hrvatske u putničkom prometu s inozemstvom
temeljem Odluke o svoti deviza koju domaće fizičke osobe mogu iznositi
iz Republike Hrvatske u putničkom prometu s inozemstvom ("Narodne
novine", broj 99/93), domaće fizičke osobe mogu, po izboru, iznositi
i čekove koji glase na stranu valutu, uz predočenje dokaza da su čekovi
izdani temeljem kupljenih deviza od ovlaštene banke ili po osnovi sredstava
s deviznog računa ili deviznog štednog uloga.

II.

Domaće fizičke osobe mogu u putničkom prometu s inozemstvom iznositi
iz Republike Hrvatske čekove koji glase na stranu valutu u svoti većoj
od 2.000 njemačkih maraka, ali samo radi plaćanja robe i usluga u inozemstvu
uz predočenje dokaza izdanog od ovlaštene banke, da su čekovi izdani na
teret deviznog računa ili deviznog štednog uloga ili da su čekove kupili
kod ovlaštene banke.

III.

Uz zahtjev za izdavanje čekova radi plaćanja u inozemstvo prema toč.
II. ove Odluke, domaće fizičke osobe prilažu profakturu strane osobe prodavatelja
robe ili izvršitelja usluge.

U ispravi koju izdaje, radi iznošenja čekova prema toč II. ove Odluke,
banka je dužna naznačiti da su čekovi izdani radi plaćanja u inozemstvo.

Domaća osoba kojoj su u ovlaštenoj banci izdani čekovi radi plaćanja
u inozemstvu prema ovoj Odluci, dužna je u roku od 60 dana od dana izdavanja
čekova podnijeti banci dokaze da su čekovi korišteni radi plaćanja robe
i usluga u inozemstvo.

Ovlaštena banka, koja je izdala čekove domaćoj fizičkoj osobi prema
toć. II. ove Odluke, dužna je voditi posebnu evidenciju o izdanim čekovima,
a isprave temeljem kojih je izdala čekove čuvati za potrebe tijela ovlaštenih
za poslove kontrole.

IV.

Domaće fizičke osobe mogu iznositi iz Republike Hrvatske čekove koji
glase na stranu valutu radi transfera kapitala u inozemstvo samo uz posebno
odobrenje Narodne banke Hrvatske u skladu sa člankom 36. Zakona o osnovama
deviznog sustava, deviznog poslosanja i prometu zlata.

V.

Domaće fizičke osobe mogu iznositi iz Republike Hrvatske u putničkom
prometu s inozemstvo, druge

vrijednosne papire koji glase na stranu valutu uz odobrenje Narodne
banke Hrvatske.

VI.

Ova Odluka stupa na snagu danom objave u "Narodnim novinama".

O.br. 189/93.

Zagreb, 29. studenoga 1993.

Predsjednik Savjeta Narodne banke Hrvatske

Guverner Narodne banke Hrvatske

**dr. Pero Jurković, v. r.**

Odluka, NN 107/1993-2051